Kannan endas  su sündimata jäänud poja  viimaseid hingetõmbeid  täpselt sama moodi  nagu kandis sind  su ema    Kannan endas  mu sündimata jäänud tütre  kandmata jäänud lapsi  kõiki neid tulevasi elusid  ilusaks mõeldud tegusid  inimloomadeks moondunud  armumisi    Kannan ja kannan  andmata vastu võtmata  uskumata homset  sest homne  on alati eile    See hetk  mil tulevane elu  keeldus hingamast  selle maailma  armastuseta õhku    minu maailma  armastuseta jäetud õhku  andis mulle viimase  hingetõmbe    igikestva eilse